16 шо долчу Амната дийцарехь, шен хеннара сел дукха нохчийн зудбераш довзарх самукъадаьллачу цунна хаалуш а дацара, шаьш ген-генахь Iаш хилар а, шаьш тайп-тайпана хилар а: Суна тахана дуккхаъ сайн хенара зудбераш девзира. Дукха хазхеттачу тхан тидам а ца хилира, тхо тайп-тайпанчу Венин кIошташкахь дехаш хиларна а, тхо бен-бен интересаш йолуш хиларна а. Кеста кхин а гур долуш барт хилла тхан.